Alværn i Lavik

Alværn i Lavik i Høyanger er opprinnelig en fogdegård fra 1700-tallet. Deler av hovedhuset sto opprinnelig i Bjordal og var bygget av fogden Ananias Christoffer Harberg. Hans datter giftet seg med etterfølgeren Simon Hansen og hun arvet eiendommen Alværn. De flyttet huset fra Bjordal til Alværn rundt 1773.

Alværn var hjemmet til eidsvollsmannen Ole Elias Holck (1774-1842). Han giftet seg i 1812 med fogdedatteren Karen Sophie Hansen, og de overtok Alværn. Gården gikk ut av familien Holcks eie i 1899 til Bjørn Eriksen Fjærestad, hvis barnebarn i dag eier eiendommen. I en periode var Alværn husmorsskole. Alværn er fredet av Riksantikvaren og ble satt i stand i forbindelse med Grunnlovsjubileet 1814-2014.

 Litteratur 
 Arlen Synnøve Bidne: Ole Elias Holck og garden Alværn i Lavik, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 403 - 406. ISBN 978-82-02-44564-5

 Eksterne lenker 


Kategori:Kulturminner i Høyanger
Kategori:Fredete byggverk i Vestland
Kategori:Byggverk i Høyanger